|  |  |
| --- | --- |
|  |  ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ **ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ** Άννα ΦτερνιάτηΑναπληρώτρια Καθηγήτρια Διδακτικής της ΓλώσσαςΔ/νση: Πανεπιστημιούπολη – Ρίο Πατρών 26500τηλ. 2610-969723email: afterniati@upatras.gr |

**Πληροφορίες:** Φρούντα Μαρία **Πάτρα,** 2/2/2018

Μέλος ΕΔΙΠ ΠΤΔΕ

**e-mail:** mariafggm@upatras.gr

 **ΠΡΟΣ:** Τα Δημοτικά Σχολεία της Πάτρας

**ΘΕΜΑ: *«Πρακτική Άσκηση φοιτητών του Π.Τ.Δ.Ε. του Πανεπιστημίου Πατρών»***

Αγαπητοί/ές κύριοι/ες διευθυντές/τριες,

 Το Παιδαγωγικό Τμήμα του Πανεπιστημίου Πατρών, όπως κάθε χρόνο, πρόκειται να υλοποιήσει και φέτος την Πρακτική Άσκηση των φοιτητών/τριών, η οποία είναι αναπόσπαστο μέρος του Προγράμματος Σπουδών και συμπληρώνει τη θεωρητική και εργαστηριακή κατάρτισή τους.

H πρακτική άσκηση του Δ΄ έτους **αρχίζει στις 20/2/2018 και λήγει στις 30/05/2018**:

Oι φοιτητές/τριες (2 ανά τάξη) θα παρουσιαστούν στα σχολεία 21/2 και θα παρακολουθήσουν όλη την εβδομάδα (έως 23/2) το πρόγραμμα της τάξης, διδάσκοντας μόνο την τελευταία μέρα (23/2/2018, συνδιδασκαλία των 2 φοιτητών/τριών-μοίρασμα μαθημάτων).

Από την επόμενη εβδομάδα 26/2 και έως 28/3/2018 (ημέρα ολοκλήρωσης του 1ου επιπέδου) θα βρίσκονται στα σχολεία τρεις ημέρες την εβδομάδα (Δευτέρα, Τρίτη και Τετάρτη). Τη Δευτέρα θα παρακολουθούν και τις άλλες δύο ημέρες θα διδάσκουν **όλα τα μαθήματα πλην Ξένης Γλώσσας (όσον αφορά τα μαθήματα ειδικοτήτων, αν είναι δυνατόν, τα παρακολουθούν όλα και, αν το επιτρέψει ο διδάσκων, παίρνουν μέρος και στη διδασκαλία).**

 Αμέσως μετά τις διακοπές του Πάσχα οι φοιτητές/τριες **αλλάζουν επίπεδο** τάξης και επαναλαμβάνεται το πρόγραμμα του 1ου επιπέδου.

Δηλαδή, την πρώτη εβδομάδα από Τρίτη 17/4 έως Παρασκευή 20/4 οι φοιτητές/τριες θα παρακολουθήσουν το πρόγραμμα στη νέα τάξη διδάσκοντας μόνο την τελευταία μέρα (20/4, συνδιδασκαλία των 2 φοιτητών/τριών-μοίρασμα μαθημάτων).

Από την επόμενη εβδομάδα 23/4 και έως 30/5 θα βρίσκονται και πάλι στα σχολεία τρεις ημέρες την εβδομάδα (Δευτέρα, Τρίτη και Τετάρτη). Τη Δευτέρα θα παρακολουθούν και τις άλλες δύο ημέρες θα διδάσκουν, όπως και παραπάνω. **Επισυνάπτεται το πλήρες πρόγραμμα.**

Περισσότερες διευκρινίσεις θα σας σταλούν, όπως κάθε χρόνο, λίγο πριν την έναρξη της Π.Α.

 Για την πληρέστερη ενημέρωσή σας, σας πληροφορούμε ότι όλοι/ες οι φοιτητές/τριες του Δ΄ έτους κατά το χειμερινό εξάμηνο, που έχει προηγηθεί, έχουν παρακολουθήσει και έχουν εμπλακεί σε διδασκαλίες στο Πειραματικό σχολείο για μία εβδομάδα (προαπαιτούμενο για την Π.Α. του εαρινού εξαμήνου).

 Προκειμένου να οργανωθεί η Πρακτική Άσκηση, παρακαλούμε να ενημερώσετε τους **εκπαιδευτικούς-μέντορες και μη μέντορες** του σχολείου και να δηλώσετε στον **πίνακα** **που ακολουθεί** τα ονόματα των **εκπαιδευτικών-μεντόρων,** (αλλά **και των μη μεντόρων** του σχολείου σας, σε περίπτωση νέας επιμόρφωσης), οι οποίοι επιθυμούν να αναλάβουν την καθοδήγηση των φοιτητών/τριών για το τρέχον εξάμηνο, καθώς και την τάξη στην οποία διδάσκουν.

 Παρακαλούμε πολύ οι δηλώσεις συμμετοχής να σταλούν ηλεκτρονικά **μέχρι την Πέμπτη 8/02/2018** στην κ. Φρούντα Μ. στο **e-mail:** mariafggm@upatras.gr

Με πολλές ευχές για καλή και δημιουργική σχολική χρονιά,

 Η Υπεύθυνη της Πρακτικής Άσκησης των φοιτητών/τριών του Π.Τ.Δ.Ε.

 Άννα Φτερνιάτη

Αναπληρώτρια Καθηγήτρια Διδακτικής της Γλώσσας Π.Τ.Δ.Ε. Πανεπιστημίου Πατρών

**Πίνακας εκπαιδευτικών-μεντόρων και μη μεντόρων που επιθυμούν να εμπλακούν στην καθοδήγηση των φοιτητών κατά το εαρινό εξάμηνο του Ακαδημαϊκού Έτους 2017 - 2018.** (Συμπληρώνεται από τον/την Διευθυντή/τρια).

**Δημοτικό Σχολείο:**…………………………….…………………… **Πάτρα** …………………

|  |  |  |  |
| --- | --- | --- | --- |
| **α/α** | **Ονοματεπώνυμο** | **Μέντορας[[1]](#footnote-1)** | **Τάξη**  |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| 7 |  |  |  |
| 8 |  |  |  |
| 9 |  |  |  |
| 10 |  |  |  |
| 11 |  |  |  |
| 12 |  |  |  |
| 13 |  |  |  |
| 14 |  |  |  |
| 15 |  |  |  |

 …. Δ/ν……….

1. **Βάζετε ΝΑΙ αν είναι μέντορας, ΟΧΙ αν δεν είναι** [↑](#footnote-ref-1)